stanford-oval/wikipedia huggingface dataset:
Ranskan Grand Prix 2021
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 18. kesäkuuta | 11:00–12:30 | 12:30–13:30 | 1. vapaat harjoitukset |  Puolipilvinen | 25–26 °C | 40–42 °C | 52 % |
| 18. kesäkuuta | 15:00–16:00 | 16:00–17:00 | 2. vapaat harjoitukset |  Puolipilvinen | 27 °C | 46–47 °C | 41–46 % |
| 19. kesäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 25–26 °C | 36–37 °C | 53–56 % |
| 19. kesäkuuta | 15:00–16:00 | 16:00–17:00 | Aika-ajot |  Aurinkoinen | 29 °C | 42–46 °C | 45–50 % |
| 20. kesäkuuta | 15:10–17:10 | 16:10–18:10 | Kilpailu |  Puolipilvinen | 24–26 °C | 34–37 °C | 57–68 % |
Vapaat harjoitukset

Ensimmäisissä vapaissa harjoituksissa Aston Martinin Sebastian Vettel ja Haasin Mick Schumacher ajoivat seinään, kun he testasivat autojensa suorituskyvyn rajoja ja pyörähtivät ratavalleja kohti. Monella kuljettajalla oli harjoitusten aikana vaikeuksia välttää pyörähtämisiä ja muun muassa Ferrarin Charles Leclerc ei ollut tyytyväinen autonsa asetuksiin. Mercedeksen kuljettajat Valtteri Bottas ja Lewis Hamilton vaihtoivat osakilpailua varten autoihinsa uudet rungot, koska talli pyrki muutoksella tasoittamaan runkojensa kauden aikaista kulumista. Muutoksen myötä Bottas oli ensimmäisten vapaiden harjoitusten nopein ennen Hamiltonia ja kolmanneksi sijoittunutta Red Bullin Max Verstappenia. Verstappen ei ollut kuitenkaan tyytyväinen autonsa tasapainotukseen. Williams-talli ajatti harjoitusten aikana testikuljettajaansa Roy Nissanya, joka ajoi hitaimman kierrosajan.
Toisissa vapaissa harjoituksissa vältyttiin suurimmilta vaikeuksilta lukuun ottamatta Verstappenin etusiiven osumista ratareunoihin ja sen myötä radalle asetettua virtuaalista turva-autoa. Kärkitallien ulkopuolelta Alpine näytti kotikilpailuaan varten parantunutta vauhtiaan, kun Fernando Alonso oli neljäs ja Ocon kuudes. Verstappen oli harjoitusten nopein ennen Bottasta ja Hamiltonia. Harjoitusten jälkeen kuljettajat antoivat palautetta radan korotettujen reunakivetysten muuttamisesta viikonlopun aikana, mikä ei lopulta toteutunut.
Kolmansissa vapaissa harjoituksissa Verstappen ylläpiti vauhtiaan, mutta Hamiltonin ja Leclercin vauhti riitti vain sijoituksille viisi ja 11. AlphaTaurin Yuki Tsunoda ei ollut tyytyväinen, kun tuomaristo poisti yhden hänen nopeimmista kierrosajoistaan ratarajojen ylittämisen vuoksi. Verstappen oli myös kolmansien vapaiden harjoitusten nopein ennen Bottasta ja Ferrarin Carlos Sainzia.
Aika-ajot

Aika-ajojen ensimmäisessä osiossa Tsunoda pyörähti, osui ratavalliin ja pysäytti autonsa vaurioituneen vaihdelaatikon vuoksi, minkä seurauksena radalle otettiin punaiset liput. Toinen punainen lippu ilmestyi radalle, kun Schumacher pyörähti mutkaosiolla ja rikkoi autonsa, minkä myötä Aston Martinin Lance Stroll ei voinut parantaa aikaisemmin häneltä hylättyä aikakierrostaan.
Aika-ajojen toisessa osiossa moni kuljettaja valitsi keskikovan rengasseoksen, koska tallit suunnittelivat heille yhden pysähdyksen taktiikkaa kilpailuun. Mercedes otti kaksoisjohdon toisen osion aikana. McLarenin Lando Norris pääsi jatkoon, vaikka hän joutui hankaluuksiin polttoaineen riittävyyden vuoksi. Alpinella puolestaan Alonso pääsi jatkoon viimeiseen osioon, mutta tallikaveri Esteban Ocon karsiutui.
Aika-ajojen kolmannessa osiossa Verstappen ajoi nopeimman kierrosajan ajoissa pehmeällä rengasseoksella, mutta hän joutui taistelemaan Hamiltonia vastaan, joka monen muun kuljettajan tavoin paransi kierrosaikojaansa. Kotikilpailuaan ajanut AlphaTaurin Pierre Gasly ajoi kuudenneksi. Leclercillä oli vaikeuksia autonsa etupään kanssa, minkä vuoksi hän oli vasta seitsemäs.  Verstappen ajoi paalupaikalle, Hamilton oli toinen ja Bottas kolmas.
Kilpailu

Kilpailun lähdössä Verstappen ajoi mutkan 2 pitkäksi, minkä vuoksi Hamilton nousi kilpailun johtoon. Kärkikuljettajien takana Vettel ja McLarenin Daniel Ricciardo taistelivat Alpinen kuljettajia vastaan.
Verstappen nousi takaisin kilpailun johtoon tehtyään aikaisemman varikkopysähdyksen ja ohitti Hamiltonin tämän varikkokäynnin aikana. Mercedes pitäytyi yhden pysähdyksen taktiikassaan pitääkseen Verstappenin takanaan, mutta Verstappen teki toisen varikkopysähdyksen ja otti Mercedeksen kuljettajat uudelleen kiinni. Verstappen ohitti Bottaksen kierroksella 44 ja Hamiltonin kierroksella 52. Bottas ei ollut tyytyväinen yhden pysähdyksen taktiikkaan ja purki turhautumistaan talliradioon. Bottaksen tilannetta hankaloitti vielä kilpailun lopussa Red Bullin Sergio Pérezin tekemä ohitus ratarajojen ulkopuolelta, mitä tutkittiin kilpailun jälkeen, mutta Pérez ei saanut tilanteesta rangaistusta.
Verstappen ajoi kilpailun voittoon, Hamilton oli toinen ja Pérez kolmas. Norris ja Ricciardo ajoivat viidenneksi ja kuudenneksi käytyään tiukan taistelun Gaslya ja Alonsoa vastaan. Ferrarin kilpailutaktiikka ja -vauhti olivat kadoksissa, kun Sainz ja Leclerc jäivät pisteittä kilpailussa.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull-Honda | 1:31.001 | 1:31.080 | 1:29.990 | 1 |
| 2 | 44 |  Lewis Hamilton | Mercedes | 1:31.237 | 1:30.788 | 1:30.248 | 2 |
| 3 | 77 |  Valtteri Bottas | Mercedes | 1:31.669 | 1:30.735 | 1:30.376 | 3 |
| 4 | 11 |  Sergio Pérez | Red Bull-Honda | 1:31.560 | 1:30.971 | 1:30.445 | 4 |
| 5 | 55 |  Carlos Sainz | Ferrari | 1:32.079 | 1:31.146 | 1:30.840 | 5 |
| 6 | 10 |  Pierre Gasly | AlphaTauri-Honda | 1:31.898 | 1:31.353 | 1:30.868 | 6 |
| 7 | 16 |  Charles Leclerc | Ferrari | 1:32.209 | 1:31.567 | 1:30.987 | 7 |
| 8 | 4 |  Lando Norris | McLaren-Mercedes | 1:31.733 | 1:31.542 | 1:31.252 | 8 |
| 9 | 14 |  Fernando Alonso | Alpine-Renault | 1:32.158 | 1:31.549 | 1:31.340 | 9 |
| 10 | 3 |  Daniel Ricciardo | McLaren-Mercedes | 1:32.181 | 1:31.615 | 1:31.382 | 10 |
| 11 | 31 |  Esteban Ocon | Alpine-Renault | 1:32.139 | 1:31.736 |  | 11 |
| 12 | 5 |  Sebastian Vettel | Aston Martin-Mercedes | 1:32.132 | 1:31.767 |  | 12 |
| 13 | 99 |  Antonio Giovinazzi | Alfa Romeo Racing-Ferrari | 1:32.722 | 1:31.813 |  | 13 |
| 14 | 63 |  George Russell | Williams-Mercedes | 1:33.060 | 1:32.065 |  | 14 |
| 15 | 47 |  Mick Schumacher | Haas-Ferrari | 1:32.942 | ei aikaa |  | 15 |
| 16 | 6 |  Nicholas Latifi | Williams-Mercedes | 1:33.062 |  |  | 16 |
| 17 | 7 |  Kimi Räikkönen | Alfa Romeo Racing-Ferrari | 1:33.354 |  |  | 17 |
| 18 | 9 |  Nikita Mazepin | Haas-Ferrari | 1:33.554 |  |  | 18 |
| 19 | 18 |  Lance Stroll | Aston Martin-Mercedes | 2:12.584 |  |  | 19 |
| 20 | 22 |  Yuki Tsunoda | AlphaTauri-Honda | ei aikaa |  |  | 20 |
107 % aika: 1:37.371
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 53 | 1:27.25,770 | 1 | 25+1 |
| 2. | 44 |  Lewis Hamilton | Mercedes | 53 | +2,904 | 2 | 18 |
| 3. | 11 |  Sergio Pérez | Red Bull Racing-Honda | 53 | +8,811 | 4 | 15 |
| 4. | 77 |  Valtteri Bottas | Mercedes | 53 | +14,618 | 3 | 12 |
| 5. | 4 |  Lando Norris | McLaren-Mercedes | 53 | +1.04,032 | 8 | 10 |
| 6. | 3 |  Daniel Ricciardo | McLaren-Mercedes | 53 | +1.15,857 | 10 | 8 |
| 7. | 10 |  Pierre Gasly | AlphaTauri-Honda | 53 | +1.16,596 | 6 | 6 |
| 8. | 14 |  Fernando Alonso | Alpine-Renault | 53 | +1.17,695 | 9 | 4 |
| 9. | 5 |  Sebastian Vettel | Aston Martin-Mercedes | 53 | +1.19,666 | 12 | 2 |
| 10. | 18 |  Lance Stroll | Aston Martin-Mercedes | 53 | +1.31,946 | 19 | 1 |
| 11. | 55 |  Carlos Sainz | Ferrari | 53 | +1.39,337 | 5 |  |
| 12. | 63 |  George Russell | Williams-Mercedes | 52 | +1 kierros | 14 |  |
| 13. | 22 |  Yuki Tsunoda | AlphaTauri-Honda | 52 | +1 kierros | Varikko |  |
| 14. | 31 |  Esteban Ocon | Alpine-Renault | 52 | +1 kierros | 11 |  |
| 15. | 99 |  Antonio Giovinazzi | Alfa Romeo Racing-Ferrari | 52 | +1 kierros | 13 |  |
| 16. | 16 |  Charles Leclerc | Ferrari | 52 | +1 kierros | 7 |  |
| 17. | 7 |  Kimi Räikkönen | Alfa Romeo Racing-Ferrari | 52 | +1 kierros | 17 |  |
| 18. | 6 |  Nicholas Latifi | Williams-Mercedes | 52 | +1 kierros | 16 |  |
| 19. | 47 |  Mick Schumacher | Haas-Ferrari | 52 | +1 kierros | 15 |  |
| 20. | 9 |  Nikita Mazepin | Haas-Ferrari | 52 | +1 kierros | 18 |  |
Nopein kierros: Max Verstappen (Red Bull Racing-Honda) 1.36,404 (kierroksella 35).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Max Verstappenin F1-uran ensimmäinen hattutemppu (voitto, paalupaikka ja kilpailun nopein kierros).
Saga Kivekäs

Saga Elsa Alexandra Kivekäs (s. 6. toukokuuta 1997 Helsinki) on suomalainen seitsenottelija. Hän edustaa Espoon Tapioita ja hänen valmentajanaan toimii Mika Noronen.
Kalevan kisoista Kivekäs on saavuttanut seitsenottelun hopeaa vuonna 2016. Lisäksi hän on saavuttanut sisäratojen SM-kilpailuista hopeaa 60 metrin aitajuoksusta vuonna 2017.
Henkilökohtaiset ennätykset

100 m aidat: 13,60 (Kuortane 10.6.2017)
Korkeus: 174 (Kuortane 10.6.2017)
Kuula: 10,92 (Helsinki 27.1.2019)
200 m: 25,07  (Kuortane 10.6.2017)
Pituus: 591 (Joensuu 28.8.2016)
Keihäs: 39,57 (Oulu 23.7.2016)
800 m: 2.20,87 (Espoo 5.12.2018)
Seitsenottelu: 5525 (Kuortane 10.6.–11.6.2017)
Lähteet
Ruusuaavetetra

| Ruusuaavetetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Suku::  Hyphessobrycon
Laji::  roseus
Kaksiosainen nimi
 Hyphessobrycon rosaeus  (Géry, 1960) 
Infobox OKNimi-testi OKIUCN-testi OK: 
Ruusuaavetetra (Hyphessobrycon roseus, vanh. Megalamphodus roseus) on tetrojen heimoon kuuluva kala.
Koko ja ulkonäkö

Ruusuaavetetra jää alle neljä senttiä pitkäksi, usein pienemmäksikin. Kyljessä on musta läikkä, pyrstö on punainen, muuten kala on hopeankellertävä. Se muistuttaa musta-aavetetraa ja puna-aavetetraa, mutta on selvästi kellertävämpi.
Alkuperä

Ruusuaavetetra on peräisin Venezuelasta ja Guayanasta Maroni- ja Oyapock-jokien vesistöstä.
Käyttäytyminen ja lisääntyminen

Ruusuaavetetra on vilkas, mutta sopuisa parvikala.
Vesiolot

Ruusuaavetetralle sopiva pH on 6,5–7,5, kovuus 6–15 °dGH ja lämpötila 22–26 °C.
Aiheesta muualla

Harrastajan sivu (Arkistoitu – Internet Archive)
Harrastajan sivu (Arkistoitu – Internet Archive) (englanniksi)
Sadness in Your Eyes

| Sadness in Your Eyes Kirka |
| --- | --- | --- |

Studioalbumin tiedot
 Julkaistu: 1993
 Tuottaja(t): Kassu Halonen   Kristian Jernström
 Tyylilaji: iskelmä
 Levy-yhtiö: Fashion Music
Kirkan muut julkaisut
| Pyydä vain 1992 | Sadness in Your Eyes 1993 | Kirka 1994 |
Sadness in Your Eyes on Kirkan vuonna 1993 julkaistu albumi.
Kappaleet

| --- | --- |
 A-puoli Sadness in Your Eyes – 3.47  No One Will Ever Love You More (Album Version) – 4.43  Losing You – 4.13  I Wanna Hold You – 3.21  Under Pressure of Your Love – 5.18 :  B-puoli Cry in My Arms – 3.15   Closer to You – 4.42  I Don't Wanna Fight – 5.06  Beautiful Blue Eyes – 3.32  Come Close to Me – 3.33
Aiheesta muualla

Sadness i Your Eyes discogs.com -sivustolla (englanniksi)
Ryde Pier Headin rautatieasema

Ryde Pier Headin rautatieasema on yksi Wightsaarella sijaitsevan Ryden kaupungin kolmesta rautatieasemasta. Se sijaitsee Ryde Pier -laiturin päässä Wightlinkin katamaraaniterminaalin vieressä. Asemalle liikennöi Island Line Trains.
Asemaa käytti 211 794 matkustajaa kaudella 2017–2018.
Saint-Simon

Nimi Saint-Simon viittaa eri ihmisiin:
Claude de Rouvroy, Saint-Simonin herttua (1607–1693), Ludvig XIII:n hoviherra ja suosikki
Louis de Rouvroy, Saint-Simonin herttua (1675–1755), Ranskalainen sotilas, diplomaatti ja muistelmien kirjoittaja
Henri de Saint-Simon (1760–1825), ranskalainen sosialismin teoreetikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Simon”, voi hakea sivunnimihaulla, laajalla sivunnimihaulla tai tekstihaulla.
Saga Palmgren-Lindroos

Saga Ingeborg Palmgren-Lindroos (ent. Lindroos-Palmgren, ent. Therman, o.s. Lindroos; 9. marraskuuta 1910 Helsinki – 5. toukokuuta 1968 Pernaja) oli suomalainen ruotsin kielellä kirjoittanut kirjailija.
Teoksia

Nimellä Saga Palmgren-Lindroos:
Hundliv. Söderström, Helsingfors 1957
Nimellä Saga Lindroos-Palmgren:
Alma och Alex : en berättelse om två Berner-Sennen hundar. Söderström, Helsingfors 1953
Resa med Alma. Söderström, Helsingfors 1959
Nimellä Saga Therman:
Boken om harlekin Kate. Söderström, Helsingfors 1935
Gorm great friend. Söderström, Helsingfors 1936
Sammon tarina

Sammon tarina voi tarkoittaa seuraavia:
Sammon tarina, Riitta Nelimarkan ja Jaakko Seeckin ohjaama Kalevala-aiheinen kuusiosainen animaatiosarja vuosilta 1972–1974
Sammon tarina, Riitta Nelimarkan ja Jaakko Seeckin animaatio vuodelta 1973, lyhennetty kuusiosaisesta sarjasta
Sammon tarina, Pekka Kostiaisen Ypäjän Musiikkiteatterille säveltämä Kalevala-aiheinen ooppera vuodelta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sammon tarina”, voi hakea sivunnimihaulla, laajalla sivunnimihaulla tai tekstihaulla.
Sacrament of Wilderness

| ”Sacrament of Wilderness” Nightwish |
| --- | --- | --- |

Singlen tiedot
 Albumilta: Oceanborn
 Julkaistu: 24. marraskuuta 1998
 Tekijä(t): Tuomas Holopainen Emppu Vuorinen
 Tyylilaji: power metal
 Kesto: 04.09
 Levy-yhtiö: Spinefarm
Listasijoitukset
  1. (singlelista)
Nightwishin muut singlet
| ”The Carpenter” 1997 | ”Sacrament of Wilderness” 1998 | ”Walking in the Air” 1999 |
Sacrament of Wilderness on Nightwishin ensimmäinen single Oceanborn-albumilta. Se julkaistiin 24. marraskuuta 1998. Kappaleen on sanoittanut Tuomas Holopainen, joka on säveltänyt sen yhdessä Emppu Vuorisen kanssa. Kappaleen musiikkivideo on kuvattu 13. marraskuuta 1998.
Single ylsi vuosien 1998–1999 vuodenvaihteessa Suomen singlelistan ensimmäiselle sijalle, ja oli kärjessä yhteensä neljä viikkoa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Sacrament of Wilderness | Tuomas Holopainen | Holopainen, Emppu Vuorinen | 4.09 |  |  |  |  |  |
| 2. | Burning Flame’s Embrace (Eternal Tears of Sorrow -cover)  | E.T.o.S, Jarmo Puolakanaho | E.T.o.S | 4.06 |  |  |  |  |  |
| 3. | The Crow And Warrior (Darkwoods My Bethorthed -cover)  | Hallgrim | Hexenmeister | 4.21 |  |  |  |  |  |
Kokoonpano

Tarja Turunen – laulu
Tuomas Holopainen – koskettimet
Emppu Vuorinen – kitara
Sami Vänskä – basso
Jukka Nevalainen – rummut
Saint-Siméon

Saint-Siméon (suom. Pyhä Simon) on usean paikkakunnan nimi:
Saint-Siméon, Quebecissä
Saint-Siméon, Quebecissä
Saint-Siméon, Euren departementissa
Saint-Siméon, Ornen departementissa
Saint-Siméon, Seine-et-Marnen departementissa
Saint-Siméon-de-Bressieux, Iseren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Siméon”, voi hakea sivunnimihaulla, laajalla sivunnimihaulla tai tekstihaulla.
Rent (musikaali)

Rentiä esitettiin New Yorkissa Nederlander Theatressa.
Rent on rock-musikaali, jonka on säveltänyt ja sanoittanut Jonathan Larson. Rent perustuu löyhästi Giacomo Puccinin oopperaan La bohème. Rent kertoo nuorten taiteilijoiden ja muusikoiden elämästä ja kamppailusta selviytyä New Yorkin Lower East Sidella AIDSin varjon alla. Rent voitti useita palkintoja, muun muassa Tony-palkinnon parhaasta musikaalista ja Pulitzer –palkinnon.
Rent oli yksi ensimmäisistä Broadway-musikaaleista, jossa oli homoseksuaalisia ja biseksuaalisia hahmoja. Rent toi kiistanalaisia aiheita perinteisesti konservatiiviseen taiteenlajiin, ja se auttoi lisäämään musiikkiteatterin suosiota nuorten keskuudessa.
Rentin varhaista versiota esitettiin ensimmäisen kerran New York Theatre Workshopissa vuonna 1994. Rent sai ensi-iltansa off-Broadwayllä 26. tammikuuta 1996 ennen kuin se siirtyi Broadwaylle Nederlander Theatreen 29. huhtikuuta 1996. Rent menestyi hyvin ja kriitikot ylistivät sitä. Rentiä esitettiin Broadwayllä yli 5 000 kertaa, ja se tuotti yli 280 miljoonaa dollaria. Broadway-tuotanto sulki ovensa 12 vuoden jälkeen 7. syyskuuta 2008. Viimeinen esitys kuvattiin ja esitettiin eräissä elokuvateattereissa Yhdysvalloissa ja Kanadassa, esityksestä julkaistiin myöhemmin DVD, joka on myynnissä myös Suomessa.
Vuonna 2005 Rent sovitettiin elokuvaksi, jossa oli mukana suurin osa musikaalin alkuperäisistä näyttelijöistä. Joitain osia juonesta muutettiin ja osa lauluista muutettiin puhutuksi dialogiksi.
Musiikkinumerot > Ensimmäinen näytös

Tune Up #1 – Mark ja Roger
Voice Mail #1 - Markin äiti
Tune Up #2 - Mark, Roger, Collins, ja Benny
Rent - Company
You Okay Honey? - Angel, Collins, ja mies kadulla
Tune Up #3 - Mark ja Roger
One Song Glory - Roger
Light My Candle - Mimi ja Roger
Voice Mail #2 - Mr. ja Mrs. Jefferson
Today 4 U - Collins, Roger, Mark, ja Angel
You'll See - Benny, Mark, Roger, Collins, ja Angel
Tango: Maureen - Joanne ja Mark
Life Support - Company
Out Tonight - Mimi
Another Day - Mimi, Roger, ja Company
Will I? - Company
On The Street - Mark, Roger, Angel, Collins, ja Company
Santa Fe - Collins, Angel, ja Mark
I'll Cover You - Angel ja Collins
We're Okay - Joanne
Christmas Bells - Company
Over The Moon - Maureen
La Vie Boheme A - Kaikki
I Should Tell You - Mimi ja Roger
La Vie Boheme B - Kaikki
Musiikkinumerot > Toinen näytös

Seasons Of Love - Company
Happy New Year - Mark, Roger, Mimi, Collins, Angel, Maureen, ja Joanne
Voice Mail #3 - Mark's Mother ja Alexi Darling
Happy New Year B - Mark, Roger, Mimi, Collins, Angel, Maureen, Joanne, ja Benny
Take Me Or Leave Me - Maureen ja Joanne
Seasons Of Love B - Company
Without You - Roger ja Mimi
Voice Mail #4 - Alexi Darling
Contact - Company
I'll Cover You (kertaus) - Collins ja Company
Halloween - Mark
Goodbye Love - Mark, Roger, Mimi, Collins, Angel, Maureen, Joanne, ja Benny
What You Own - Roger ja Mark
Voice Mail #5 – Rogerin äiti, Mimin äiti, Mr. Jefferson, and Markin äiti.
Finale - Company
Your Eyes - Roger
Finale B - Company
Henkilöt

Mark Cohen, heikosti pärjäävä dokumenttielokuvien kuvaaja, tarinan kertoja. Maureenin ex-poikaystävä ja Rogerin kämppäkaveri
Roger Davis, HIV-positiivinen muusikko, joka toipuu heroiiniriippuvuudesta. Markin kämppäkaveri ja Mimin ihastus.
Tom Collins, AIDSia sairastava homo ja filosofian opettaja. Rogerin, Markin, Bennyn ja Maureenin ystävä ja entinen kämppis. Angelin rakastaja.
Mimi Marquez, HIV-positiivinen strippari ja heroiiniriippuvainen. Rogerin ihastus.
Angel Dumott Schunard, AIDSia sairastava homo, drag queen ja katusoittaja. Collinsin rakastaja.
Joanne Jefferson, Lesbo lakimies. Maureenin tyttöystävä.
Maureen Johnson, biseksuaali esiintyvä taiteilija. Joannen tyttöystävä ja Markin entinen tyttöystävä.
Benjamin "Benny" Coffin III, Markin, Rogerin ja Mimin vuokraisäntä. Markin, Coliinsin, Rogerin ja Maureenin entinen kämppis.
Tuotannot > Pohjois-Amerikan kiertueet

Yhdysvalloissa on ollut kolme menestynyttä Rent kiertuetta. ”Angel Tour” ja ”Benny Tour” starttasivat pian Broadway-tuotannon alettua. Myöhemmin on ollut myös Actor’s Equityn ulkoinen kiertue. Myös Kanadassa on ollut oma kiertue johon viitataan usein ”Collins Tourina”.
Tuotannot > Kansainvälisesti

Yhdysvaltojen lisäksi Rentiä on esitetty ympäri maailmaa. Sitä on esitetty mm. Sydneyssä, São Paulossa, Torontossa, Shanghaissa, Tampereella, Berliinissä, Hongkongissa, Budapestissä, Reykjavíkissä, Dublinissa, Roomassa, Tokiossa, Soulissa, Méxicossa, Aucklandissa, Manilassa, Barcelonassa, Amsterdamissa, Lissabonissa, Madridissa, Tukholmassa, Kööpenhaminassa, Panamássä, Taipeissa, Buenos Airesissa, Varsovassa, Zürichissä, Tallinnassa, Santa Cruzissa Boliviassa, Singaporessa, Johannesburgissa, Bratislavassa, Brysselissä, Wienissä, Oslossa, Perthissä, Lontoossa ja Helsingissä.
Tuotannot > Rent - School Edition

Vuonna 2007 muokattu versio Rentistä annettiin viiden ei-kaupallisen näyttelijäryhmän käyttöön Yhdysvalloissa. Sitä kutsutaan Rent – School Editioniksi. Tästä versiosta on poistettu laulu Contact ja kirosanat.
Tuotannot > Rent Remixed

Rent Remixed sai ensi-iltansa Duke of York’s –teatterissa Lontoossa 16. lokakuuta 2007. William Baker nykyaikaisti musikaalin vuoteen 2007 sopivaksi. Tässä tuotannossa näyttelivät Oliver Thornton (Mark), Luke Evans (Roger), Craig Stien (Benny), Leon Lopez (Collins), Francesca Jackson (Joanne), Jay Webb (Angel), Siobhán Donaghy (Mimi) ja Denise Van Outen (Maureen). Jessie Wallace alkoi esittää Maureenia 24. joulukuuta 2007. Tämä tuotanto sai enimmäkseen huonoja arvosteluja. Rent Remixedin viimeinen esitys oli 2. helmikuuta 2008.
Tuotannot > Vuoden 2009 Yhdysvaltain kiertue

Alkuperäiset Rent-näyttelijät Adam Pascal ja Anthony Rapp uusivat roolinsa vuoden 2009 Yhdysvaltojen kiertueella. Kiertueen esitykset alkoivat tammikuussa 2009 ja päättyivät 7. helmikuuta 2010.
Fanit

Rentillä on suuri määrä omistautuneita faneja, joita kutsutaan RENT-headeiksi. Nimi viittasi alun perin ihmisiin jotka leiriytyivät Nederlander Theaterin useita tunteja etukäteen saadakseen alennetut 20 dollarin liput. Nykyisin nimityksellä viitataan keneen tahansa, joka pitää musikaalista. Alennetut liput myydään teatterin kahteen ensimmäiseen riviin ja ne arvotaan kaksi tuntia ennen jokaista esitystä. Monet muut Broadway show’t ovat seuranneet Rentin esimerkkiä ja tarjoavat halvempia lippuja jotta ihmiset joilla ei ole varaa normaaliin lipunhintaan pääsisivät katsomaan Broadway show’ta.
Alkuperäiset näyttelijät

Mark Cohen: Anthony Rapp
Roger Davis: Adam Pascal
Mimi Marquez: Daphne Rubin-Vega
Tom Collins: Jesse L. Martin
Angel Dumott Schunard: Wilson Jermaine Heredia
Maureen Johnson: Idina Menzel
Joanne Jefferson: Fredi Walker
Benjamin Coffin III: Taye Diggs
Broadwayn alkuperäistuotannon näyttelijät.
Ruuhilompolo

| Ruuhilompolo |
| --- | --- |
Valtiot:  Suomi
Paikkakunta:  Pello
Koordinaatit:  66°52′37″N, 24°39′04″E
Vesistöalue ja valuma-alueen tietoja
Laskujoki:  oja Ruuhijärveen 
Järvinumero:  67.966.1.010
Mittaustietoja
Pinnankorkeus:  174 m  
Rantaviiva:  1,253 km  
Pinta-ala:  4,734 ha  
Saaria:  ei saaria 
 fiRuuhilompolo 
Ruuhilompolo  on Lapissa Pellossa Ruuhijärven kylän lähellä sijaitseva lampi.
Maantietoa

Lammen pinta-ala on 4,7 hehtaaria, se on 550 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Pahtajoen valuma-alueeseen (67.966) se kuuluu. Lammen vedenpinnan korkeus on 174 metriä mpy.
Sally

Sally tarkoittaa seuraavia:
Sally, etunimi
Sally, ahvenanmaalainen varustamo
Sally, Alfred E. Greenin mykkäelokuva vuodelta 1925
M/S Sally Albatross, matkustaja-autolautta M/S Viking Sagan nimi, myöhemmin M/S Celestyal Crystal
M/S Sally Sun, ro-ro-rahtialus M/S Guten entinen nimi
M/S Viking Sally, autolautta M/S Estonian alkuperäinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sally”, voi hakea sivunnimihaulla, laajalla sivunnimihaulla tai tekstihaulla.